Document ID: /roh_data/filtered/fineweb-2-filterrobots_roh.jsonl.gz/42458

La regenza dad El Salvador ha cun vehemenza crititgà la midada da pussanza en la Brasilia suenter che la presidenta Dilma Rousseff è vegnida suspendida per in mez onn. El Salvador valitescha sia suspensiun sco culp da stadi. Perquai na renconuscha El Salvador betg la regenza transitorica da la Brasilia, sco i ha num en ina communicaziun da la regenza.
Gia avant avevan la Venezuela, la Cuba, la Bolivia, l’Ecuador e la Nicaragua condemnà la suspensiun da Rousseff. A la presidenta vegn renfatschà d'avair surdà credits en atgna reschia e d'avair manipulà il preventiv per segirar sia reelecziun il 2014. Dilma Rousseff refusa tut las renfatschas e discurra dad in putsch.
RR novitads 09:00